Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 3 Pv 61/14/2202	Galanta, 20.4.2015
EEČ : 2-17-103-2015

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 204/2013 Zbierky zákonov

Rozhodol: 	prokurátorka Okresnej prokuratúry Galanta
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Galanta zo dňa 13.2.2014, spisová značka 3 Pv 61/14/2202, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
že dňa 23. decembra 2013, v čase asi o 12.00 h v katastrálnom území obce XXXXX z parcely lesného porastu č. 325 C, ktorá parcela patrí do lesného pôdneho fondu odcudzila drevnú hmotu v objeme 0,30 m3, pričom na zber drevnej hmoty nemala povolenie, čím svojim konaním spôsobila pre XXXXX republiky š.p. škodu podľa výpočtu spôsobenej škody vo výške 3,96 Eur,

Uznesením prokurátora Okresnej prokuratúry Galanta zo dňa 13.2.2014, spisová značka 3 Pv 61/14/2202, bola určená obvinenej skúšobná doba v trvaní 12 mesiacov.
Odôvodnenie:
Uznesením prokurátorky Okresnej prokuratúry v Galante č. 3Pv 61/14/2202-4 zo dňa 06.02.2014 bolo podľa § 216 ods. 1 Trestného poriadku podmienečne zastavené trestné stíhanie vedené proti obvinenej XXXXX za prečin krádeže podľa  § 212 ods. 2 písm. d) Trestného zákona.
   
	Uznesenie nadobudlo právoplatnosť dňa 07.03.2014. Podľa § 216 ods. 2 Trestného poriadku bola obvinenej v rozhodnutí uložená skúšobná doba v trvaní  dvanásť (12) mesiacov, počas ktorej jej nebola uložená žiadna osobitná povinnosť ani obmedzenie. Skúšobná doba obvinenej uplynula dňa 07.03.2015.

	Vykonaným šetrením bolo zistené, že obvinená XXXXX počas plynutia skúšobnej doby nebola odsúdená, ani nebola prejednávaná za priestupok na Obvodnom úrade. Obec Kráľov Brod ju hodnotí kladne, nebola prejednávaná komisiou pre verený poriadok, v obci sa správa slušne. 
	Vzhľadom k tomu, že obvinená v skúšobnej dobe viedla riadny život, nespáchala žiadny  trestný čin, nespáchala žiadny priestupok, v súčasnej dobe nie je proti nej vedené žiadne trestné stíhanie a splnila tiež povinnosť uloženú v uznesení - zaplatiť v skúšobnej dobe spôsobenú škodu, bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:

P o u č e n i e : Proti tomuto uzneseniu je podľa § 217 ods. 3 Tr. por. prípustná
                         sťažnosť, ktorú možno podať do troch dní od doručenia uznesenia
                         cestou tunajšej prokuratúry na Krajskú prokuratúru v Trnave.
                         Sťažnosť má odkladný účinok.

Mgr. Jarmila Pastýriková
prokurátorka